Suid-Afrika se Adé van Heerden (25) is vol lof vir die nuwe Mej. Wêreld nadat laasgenoemde vir haar ŉ rok geleen het nadat hare kort voor die kroningsaand geskeur het.
Van Heerden, wat in Maart vanjaar as eerste prinses in die Mej. Suid-Afrika-skoonheidskompetisie aangewys is, het gesê dis ŉ oomblik wat haar vir altyd sal bybly. Sy het Chhillar as ŉ waardige wenner beskryf. “Ek is trots op jou en opgewonde vir die jaar wat vir jou voorlê. Ek weet jy sal voortgaan om ŉ baken van hoop vir talle te wees.”